Der fandtes ingen normative tekster, og det materiale, der er bevaret til i dag, er en række mere eller mindre tilfældigt sammenstillede kilder. Det er ud fra dem man har lavet en forskningsmæssig rekonstruktion. Forsker i nordisk religion [[Jens Peter Schjødt]] betegner det som et i realiteten generaliseret idealbillede.<ref>Schjødt (2007) s. 34</ref> Nogle af de mytologiske forestillinger og historier kom på den måde til at leve videre i [[Skandinavisk folklore|folkloren]]. Nogle få elementer har på denne måde endda kunnet overleve helt frem til moderne tid; det drejer sig dog mest om forestillinger om mindre betydningsfulde mytologiske skikkelser, fx [[elverfolk|alfer]], [[vætte]]r, [[nisse]]r og [[trold]]e. Som led i en international nyhedensk strømning, er der i de senere år opstået forskellige grupper, der forsøger at genskabe en religion ([[Asetro]]) baseret på den nordiske mytologi.
Folkeminde